Document ID: /roh_data/filtered/fineweb-2-filterrobots_roh.jsonl.gz/71906

Minch’an ün blog per rumauntsch
MeteoSvizra publichescha quasi mincha di ün blog per tudas-ch, frances e taliaun. Ma che es cul rumauntsch? - Dapü cu ün tschientevel da la populatiun da la Svizra discuorra rumauntsch! – L’autur da quist blog es da l’opiniun, cha la glieud rumantscha ho ün bun dret, da ler almain üna vouta l’an ün blog per rumauntsch. J Il problem es be, cha nu do bgers meteorologs rumauntschs…
Già l’an passo vains publicho ün blog per rumauntsch (puter). Quecò es dimena la seguonda ediziun.
Zona da pressiun ota persistenta
Scu già düraunt ils ultims dis, ho eir hoz üna zona vasta da pressiun ota purto bell’ora. In tuot la Svizra d’eira que hoz süt, chod e per granda part ho splenduro il sulagl.